PÁLYÁZATI FELHÍVÁS
Dunavecse Város Önkormányzata (a továbbiakban eladó) Képviselő-testületének 108/2018. (IV. 25.) számú határozata, valamint az önkormányzat vagyonáról és a vagyongazdálkodás szabályairól szóló 10/2014. (V. 05.) önkormányzati rendelete értelmében nyilvános egyfordulós pályázatot hirdet a tulajdonában lévő alábbi ingatlan értékesítésére: 

· Dunavecsei 1070 hrsz-ú, 553 m2 területű kivett lakóház, udvar, gazdasági épület művelési ágú, természetben a 6087 Dunavecse, Fő út 71. szám alatt található, közművesítettnek minősülő, egyenes, síkfelületű, bekerített ingatlan. Az ingatlanon kettő épület helyezkedik el, melyek területe 85.18 m2, és 50.16 m2, valamint egy 32 m2-es pince. Az ingatlan Dunavecse Város Képviselő-testületének a helyi építési szabályokról szóló 29/2004. (X. 27.) önkormányzati rendelete szerint kisvárosias lakóterület Lk-1 jelű főutcai építési övezetébe tartozik, melynek előírásai:

a) Telek: szélessége: min 16,0 m

               mélysége: min 40,0 m

               területe: kialakult helyzet szerint, új osztásnál legalább 750 m2
b) Beépítés módja: utcafrontos, ill. kialakult építési vonalon hézagosan zárt sorú

c) Beépítettség: max. 60 %

d) Építménymagasság: max 7,5 m, de az utcai homlokzatmagasságok különbsége: max. 1,5 m

e) zöldfelület: min 40 %

f) Az övezetben a tetőgerinc utcával párhuzamos

g) Az övezetben utcai homlokzati nyílással gépkocsitároló nem létesíthető

h) hátsókert nincs, a szomszédos telek felé tűzfalas vagy a telepítési távolsággal való kapcsolat egyidejű biztosítása

· legalacsonyabb ajánlható vételár: 2.800.000 Ft. azaz kettőmillió-nyolcszázezer forint.
A pályázat nyertese a legmagasabb vételárat kínáló pályázó. Az ajánlatok értékelésénél azonos feltételek vállalása esetén a pályázók között – az árverési szabályok megfelelő alkalmazásával – árversenyt kell tartani.

Az ellenértéket egyösszegben, a szerződés aláírását követő 60 napon belül kell megfizetni.

A vételi ajánlatot írásban, zárt borítékban, „Fő út 71.” megjelöléssel, 2018. június 21. napján 12.00 óráig lehet benyújtani a Dunavecse Polgármesteri Hivatal Titkárságán. (6087 Dunavecse, Fő u. 43.) 

Az ajánlatnak tartalmaznia kell: 

a) a pályázó árajánlatát, ellenszolgáltatásra vonatkozó ajánlatát, értékesítés esetén a fizetési ütemezést,

b) a pályázó nyilatkozatát a pályázati kiírásban foglalt feltételek elfogadására vonatkozóan,

c) a pályázó ajánlati kötöttség vállalására vonatkozó nyilatkozatát,

d) amennyiben a pályázati kiírás előírja, az óvadék, valamint a pályázati kiírás, dokumentáció ellenértéke befizetését igazoló dokumentumot,

e) a pályázó szerződéskötéshez szükséges azonosító adatait

ea) természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét,

eb) átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,

f) jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyzett adatairól vagy annak hitelesített másolatát, valamint képviselőjének aláírási címpéldányát vagy annak hitelesített másolatát,

g) az a)-f) pontokon túl mindazt, amit a pályázati kiírás előír.

Érvényes az ajánlat, ha mind tartalmi, mind formai követelményeit tekintve megfelel a pályázati kiírásban foglaltaknak.

Érvénytelen az ajánlat, ha:

a) olyan ajánlattevő nyújtotta be, aki vagy amely nem jogosult a pályázaton részt venni, beleértve azt az esetet is, ha a kiíró a pályázaton való részvétel lehetőségét óvadék megfizetéséhez, valamint a pályázati dokumentáció megvásárlásához kötötte, és a pályázó az óvadékot, valamint a pályázati dokumentáció ellenértékét nem, vagy nem a kiírásban foglaltaknak megfelelően bocsátotta a kiíró rendelkezésére,

b) az ajánlatot a kiírásban meghatározott határidő eltelte után nyújtották be,

c) az ajánlat nem felel meg a pályázati kiírásban foglaltaknak,

d) a pályázó az árajánlatát, ellenszolgáltatásra irányuló ajánlatát nem egyértelműen határozta meg.

A pályázattal kapcsolatban részletes tájékoztatást Vörös Sándor polgármester nyújt a 0678/437-116-os telefonszámon. 
Az ajánlatok bontása nyilvánosan történik 2018. június 21-én 13 órakor a Dunavecsei Polgármesteri Hivatal Üléstermében.
A pályázatokat Dunavecse Város Önkormányzata Képviselő-testülete bírálja el a soron következő testületi ülésen.  A nyertes pályázóval a Polgármester köt adásvételi szerződést legkésőbb 2018. június 30. napjáig.
Dunavecse Város Önkormányzata Képviselő-testülete a pályázat indokolási kötelezettség nélküli eredménytelenné nyilvánításának jogát fenntartja. 

A pályázati kiírásban nem szabályozott kérdésekben Dunavecse Város Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 10/2014. (V. 05.) önkormányzati rendeletében foglaltak alkalmazandóak.

A felhívás közzétéve Dunavecse Város Honlapján: 2018. június 06.

Dunavecse, 2018. május 30.








Vörös Sándor






                         polgármester
